stanford-oval/wikipedia huggingface dataset:
פליי 99.5
היסטוריה > ציוני דרך

ב-2008 התחנה אירחה את צמד הקוסמים האוונסונס (The Evasons) וכן את הקומיקאי-קוסם דרק האף. התחנה היוותה ספונסר לפרויקט השלום (Project Peace).
ב-2010 התחנה אירחה את תוכנית הכישרונות "Play 99.6 All Schools".
ב-2011 התחנה קיימה תחרות בשם "Live in it to win it" ("חייה בזה כדי לזכות בזה") שהפרס הוא הרכב טויוטה יאריס דגם 2011.
ב-2012 התחנה קיימה תחרות נוספת בשם "Dance for it to win it" ("תרקדו בשביל זה כדי לזכות בזה") שהפרס הוא הרכב וולוו C30 דגם 2012.
ב-2014 התחנה קיימה תחרות בשם "What would you do to win" ("מה תעשו כדי לנצח") שהפרס הוא כניסה למשחקי מונדיאל 2014 שהתקיימו בברזיל.
ב-2016 התחנה אירחה את הזמר הספרדי זוכה פרס גראמי, אנריקה איגלסיאס.
ב-2018 התחנה שינתה את תדר השידור שלה מ-99.6FM ל-99.5FM על מנת להתאים לתדרי הרדיו שמכוניות אמריקאיות תומכות בהם ובעקבות זאת שינתה גם את שמה לפליי 99.5.
תרומה לקהילה

התחנה מתחייבת לאחריות תאגידית בירדן. ב-2006, התחנה השיקה את "צעצועים של תקווה" ("Toys of Hope"), תוכנית אשר מעודדת מאזינים לתרום צעצועים חדשים ומשומשים לבתי יתומים. העמותה מבארט אום אל חוסיין (בערבית: مبرة أم الحسين) קיבלה אלפי צעצועים דרך התוכנית.
הקמפיין הושק מחדש ב-2007 וראניה, מלכת ירדן נקראה להתארח בתוכנית הבוקר כנציגה במהלך ימיה האחרונים של התוכנית על מנת לעודד אנשים נוספים לתרום צעצועים.
ב-2008, התחנה השיקה קמפיין לקידום מוזיקאים, להקות, אמנים וצלמים מקומיים בעמאן. בעקבות הקמפיין, הזמרת הירדנית חנה גרגואר השתתפה בסרט דוקומנטרי שהופק על ידי ה-BBC.
הערות שוליים

↑  ABOUT PLAY, אתר התחנה, ‏אוחזר ב-14 בספטמבר 2008 (באנגלית)
↑  Jordan's 'Play 99.6' and Israel's 'Radio Haifa' to Receive NAB International Broadcasting Excellence Award, אתר NAB, ‏‏21 במרץ 2007; אוחזר ב-4 במרץ 2018 (באנגלית)
↑   Play 99.6 Presents The Evasons, סרטון  באתר יוטיוב (אורך: 3:20), 30 במאי 2008
↑   Thaer Musleh From Dirar Ibn Al Azwar School auditions for the Play 99.6 All Schools Talent Show, סרטון  באתר יוטיוב (אורך: 2:36), 21 בפברואר 2010
↑   Play 99.6 - Live in it to Win it FULL VIDEO, סרטון  באתר יוטיוב (אורך: 8:21), 12 ביוני 2011
↑   Dance For It To Win It With Play 99.6, סרטון  באתר יוטיוב (אורך: 3:33), 4 בדצמבר 2012
↑   Play 99.6 What Would You Do to Win - Male Bride, סרטון  באתר יוטיוב (אורך: 1:38), 17 במאי 2014
↑  Play 99.6 launches Toys of Hope initiative, אתר AMEinfo.com, ‏‏30 בספטמבר 2007; אוחזר ב-7 ביוני 2011 (באנגלית)
↑  Queen supports Toys of Hope initiative, אתר The Jordan Times, ‏‏12 באוקטובר 2007; אוחזר ב-20 בינואר 2011 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פליי 99.5".
פסגת פריצ'רד (אנטארקטיקה)

ערך זה עוסק בהר ברכס בריטניה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,800 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°22′00″S 155°18′00″E﻿ / ﻿80.3667°S 155.3°E﻿ / -80.3667; 155.3
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת פריצ'רד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת פריצ'רד
 
פסגת פריצ'רד (באנגלית: Pritchard Peak) היא פסגה בהרי דול, ברכס בריטניה שבאנטארקטיקה.
הפסגה ממוקמת 6 קילומטרים דרומית מזרחית לפסגת סאבורו.
גובהה של הפסגה 1,800 מטרים מעל פני הים.
היסטוריה > מקור השם

הפסגה נקראת על שמו של קולונל מריון גראהם פריצ'רד הבן (.Marion Graham Pritchard, Jr), אשר כיהן כסגן מפקד, וכמפקד של טייסת התובלה 109, במהלך העברת מבצעי LC-130 מצי ארצות הברית לידי המשמר הלאומי האווירי של ארצות הברית(אנ').
הערות שוליים

1 2 3 4  מידע היסטורי וגאוגרפי
↑  לפי מקור אחר גובה הפסגה 1,389 מטרים מעל פני הים
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
צירוף אפיני

במתמטיקה, צירוף אפיני של וקטורים x1, ..., xn הוא צירוף ליניארי
שבו סכום המקדמים הוא 1, כלומר:
הווקטורים משוכנים במרחב וקטורי V מעל שדה K; והמקדמים  \alpha _{i} הם סקלרים ב-K.
מושג זה חשוב בגאומטריה אוקלידית.
בהינתן העתקה אפינית, כל צירוף אפיני של נקודות שבת של ההעתקה גם הוא נקודת שבת של ההעתקה, לכן נקודות השבת יוצרות מרחב אפיני (בתלת-ממד: קו, מישור והמקרה הטריוויאלי של נקודה והמישור כולו).
מוטיבציה

נניח שיש אי ודאות בנקודת הראשית במרחב מסוים ואנו חושבים שזאת נקודה p (אך למעשה זו נקודה אחרת). נניח שרוצים לחבר שתי נקודות: a ו-b. נמתח קו מנקודה p לנקודה a, קו נוסף מנקודה p לנקודה b וניעזר בכלל המקבילית למצוא את נקודה a+b לפי הנחתנו לגבי הראשית. למעשה קיבלנו את הנקודה p + (a − p) + (b − p). באופן דומה נוכל ליצור צירוף ליניארי של a ו-b או של כל קבוצה סופית של וקטורים. לרוב, נקבל תשובה שגויה (בגלל ההנחה לגבי הראשית), אולם אם סכום המקדמים של הצירוף הליניארי הוא 1 התשובה תהיה נכונה.
תיאור ההוכחה: נניח  x הוא תוצאת צירוף אפיני של וקטורים  x_{i} עם מקדמים  \alpha _{i}. באופן דומה  x' הוא צירוף אפיני עם אותם מקדמים, של הווקטורים המוזזים  x'_{i}=x_{i}-p, אזי:
פסגת טוסלד

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  73°11′00″S 169°01′01″E﻿ / ﻿73.1833°S 169.017°E﻿ / -73.1833; 169.017
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת טוסלד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת טוסלד
 
פסגת טוסלד או פסגת טאוסלד (באנגלית: Tousled Peak) היא פסגה מכוסה קרח, בקצה הדרומי של חצי האי דניאל, באזור חוף בורכגרווינק של ארץ ויקטוריה, שבאנטארקטיקה.
גובהה של הפסגה 1,220 מטרים מעל פני הים.
הפסגה ממוקמת 6 קילומטרים צפונית מזרחית לפסגתו של הר לאבוק.
היסטוריה > מקור השם

שמה של הפסגה ניתן לה בשנת 1906 על ידי ועדת השמות האנטארקטית של ניו זילנד.
השם הוא תיאורי - "טוסלד" משמעו "פרוע" (כמו שיער פרוע), וכך נראה הקרח השבור שבראש הפסגה.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
פרידריך-וילהלם קריגר

| --- | --- |

פרידריך-וילהלם קריגר בספטמבר 1940
 לידה:  8 במאי 1894 שטרסבורג, האימפריה הגרמנית האימפריה הגרמנית
 התאבד:  10 במאי 1945 (בגיל 51) גונדרטסהאוזן, אזור הכיבוש האמריקאי באוסטריה אוסטריה
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר   גרמניה הנאצית גרמניה הנאצית
 דרגה:   אובר-גרופנפיהרר
 תפקידים בשירות
 מפקד הדיוויזיה ה-7 של האס אס   מפקד הדיוויזיה ה-6 של האס אס   מפקד קורפוס אס אס הררי החמישי
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב צלב הברזל דרגה ראשונה   צלב צלב הברזל דרגה שנייה   אות הפציעה (כסף)
 
פרידריך-וילהלם קריגר (בגרמנית: Friedrich-Wilhelm Krüger;‏ 8 במאי 1894 – 10 במאי 1945) היה קצין בכיר באס אס ופושע מלחמה נאצי, שכיהן כמפקד האס אס והמשטרה של הגנרלגוברנמן מהקמתו ועד סוף 1943.
פרידריך-וילהלם קריגר (חבוש קסדה) במצעד משטרתי בקרקוב, 1939. לפניו עומד הנס פרנק
ביוגרפיה > שנים מוקדמות

פרידריך-וילהלם קריגר נולד במשפחתו של קצין פרוסי, אוברסט אלפרד קריגר. הוא היה הצעיר מבין שני בנים (אחיו הבכור וולטר קריגר היה אף הוא קצין בכיר באס-אס). הוא עזב את בית-הספר עוד בטרם השלים תעודת בגרות ועבר למכינה לצוערים ב-1913. במלחמת העולם הראשונה שירת בחיל הרגלים, ובסופה החזיק בדרגת סגן. ב-1919 עבר לשרת בשייטת סירות הטורפדו של הצי, אך במרץ 1920 הצטרף לפרייקור ליצו שפעל נגד מהפכנים קומוניסטיים בחבל הרוהר. הוא שוחרר מהצבא באותה שנה, ועבד כמוציא לאור וכסוחר ספרים. ב-1922 התחתן, והיו לו שני בנים מנישואיו. בין 1924 ל-1928 היה חבר הנהלה בשירות פינוי הזבל של ברלין, וב-1929 חזר להיות סוחר עצמאי.
ביוגרפיה > באס אס

בנובמבר 1929 הצטרף למפלגה הנאצית (מס' חבר: 171,199), ובפברואר 1931 לאס אס (מס' חבר: 6,123). באפריל אותה שנה עזב את הארגון לטובת האס אה. בזכות ידידותו עם קורט דליגה, אותו הכיר עוד מקודם, קודם כבר ב-1932 לדרגת גרופנפיהרר והוצב במטה האישי של ארנסט רהם. באותה שנה, נבחר כציר לרייכסטאג עבור פרנקפורט על האודר. הוא נותר חבר בית המחוקקים עד מותו. קריגר מונה לראש מערך האימונים בפלוגות הסער, והוענקה לו דרגת אובר-גרופנפיהרר ביוני 1933. הוא לא נפגע בליל הסכינים הארוכות. במרץ 1936 שב לאס אס והוצב כמפקד יחידות הגבול והמשמר בארגון.
ביוגרפיה > השואה

ב-4 באוקטובר 1939, לאחר סיומה המוצלח של המערכה בפולין, מינה היינריך הימלר את קריגר לתפקיד המפקד הבכיר של המשטרה והאס אס (Höherer SS- und Polizeiführer) באזור הגנרלגוברנמן.
במסגרת תפקידו, היה קריגר אחד מהאחראים לתכנון וביצוע שואת יהודי פולין. כבר בדצמבר 1939 הוציא צו לפיו כל היהודים בני 14 עד 60 היו מחויבים בעבודת כפייה למשך שנתיים לפחות, ומכאן ואילך הופקדה בידיו השליטה על עובדי הכפייה היהודים בגנרלגוברנמן: הם נשלחו למחנות עבודה שנוהלו על ידי האס אס, שם עבדו בפרך בתנאים לא-אנושיים. יחד עם אריך פון דם באך-צלבסקי וקצינים אחרים, הוא היה חבר בצוות שהופקד על ריכוז האוכלוסייה היהודית בגטאות. באביב 1940 ארגנו הוא ופקודו אברהרד שנגארט, ראש האס דה בממשל הכללי, את מבצע אה בה, במהלכו נורו למעלה מששת אלפים פולנים. לפי עומר ברטוב, קריגר הוזמן או תוכנן להיות מוזמן לועידת ואנזה ולא נכח בה כנראה כיוון ששבר את זרועו. קריגר מילא לאחר מכן תפקיד מרכזי בשואה, מאחר שרוב מחנות ההשמדה היו בשטח השיפוט שלו. הוא היה הממונה הישיר על אודילו גלובוצניק בעת שזה ביצע את מבצע ריינהרד החל ממרץ 1942, במהלכו נרצחו 1,700,000 יהודים בטרבלינקה, סוביבור, בלזץ ובחלמנו. באותה שנה, הוא ארגן את גירושם של 110,000 פולנים מאזור זמושץ', שהיה כרוך בהמתת 7000 איש שהתנגדו לפינוי.
קריגר היה מצוי בעימות מתמיד על סמכויות עם המושל הכללי הנס פרנק, ושאף להעניק לאס אס עצמאות מרבית על חשבון המנהל האזרחי של הראשון. כאשר פרנק קידם את סגנו יוזף ביהלר לתפקיד מזכיר המדינה, פנה קריגר להימלר שאילץ את פרנק למנותו למזכיר המדינה לענייני ביטחון בממשל. ב-1 באוגוסט ניתנה לו גם דרגת גנרל במשטרה..
במסגרת תפקידו, פיקח קריגר גם על יירגן שטרופ בעת שזה דיכא את מרד גטו ורשה. ב-20 באפריל 1943 ניסו חברי הארמייה קריובה להתנקש בחייו, ללא הצלחה.
חילוקי הדעות בינו לבין פרנק, כמו גם בין השני להימלר, הובילו לבסוף להעברתו מתפקידו ב-9 בנובמבר 1943, והוא הוחלף על ידי וילהלם קופה. תחת זאת, מונה למפקד הדיוויזיה ה-7 של האס אס ביוגוסלביה הכבושה, שם נותר עד אפריל 1944. ב-20 במאי ניתנה לו דרגת גנרל של הוואפן אס אס. ב-14 ביוני אותה שנה נעשה למפקד הדיוויזיה ה-6 של האס אס, שהייתה מוצבת בנורווגיה. באוגוסט, הוצב בראש קורפוס אס אס הררי החמישי. בפברואר 1945 מינה אותו הימלר לנציגו בחזית הדרום-מערבית. באפריל, ניתן לו הפיקוד על עוצבת שדה של משטרת הסדר בקבוצת ארמיות דרום, שלחמה בכוחות בעלות הברית באוסטריה.
עם סיום המלחמה נתפס על ידי הכוחות האמריקאים והושם במחנה מעצר באוסטריה בו התאבד ב-10 במאי 1945.
עיטורים

צלב הברזל מדרגה שנייה וראשונה (1914).
אות הפציעה בקרב (1918), כסף.
תג חבר המפלגה הנאצית מזהב (1933).
חרב הכבוד של הרייכספיהרר אס אס.
טבעת ראש השלד של האס אס.
צלב השירות במלחמה מדרגה שנייה וראשונה, עם חרבות (1939).
תפס כבוד לצלב הברזל (1939).
צלב האבירים של צלב הברזל (20 באוקטובר 1944).
הערות שוליים

↑  Christopher R. Browning. Nazi Policy, Jewish Workers, German Killers. ISBN 978-0521774901. עמ' 61.
↑  Philip W. Blood. Hitler's Bandit Hunters: The SS and the Nazi Occupation of Europe. ISBN 978-1597970211. עמ' 48.
↑  . .Michael Burleigh. Die Zeit des Nationalsozialismus: eine Gesamtdarstellung. ISBN 978-3100090058. עמ' 508.
↑  .Omer Bartov. Holocaust: origins, implementation, aftermath. ISBN 978-0415150361 עמ' 116.
↑  .Donald M. McKale. Nazis After Hitler: How Perpetrators of the Holocaust Cheated Justice and Truth. ISBN 9781442213166 עמ' 83.
↑  עמ' 15. Hans Umbreit. Germany and the Second World War: Volume V. ISBN 978-0198228875.
↑  איתמר לוין, שלומית לן. הקרב האחרון: מרד גטו ורשה : הסיפור האמיתי. ידיעות אחרונות (2009). עמ' 46 וכו'.
↑  .עמ' 105 Terry Goldsworthy. Valhalla's Warriors: A History of the Waffen-SS on the Eastern Front 1941- 1945. ISBN 9781598584455.
| --- | --- |
בקרת זהויות :  NLI: 987007291035605171  PLWABN: 9811260868905606  BnF: cb17168676c (data)  GND: 119345188  ISNI: 0000 0000 4989 5723  LCCN: nr96003409  SUDOC: 098303368  VIAF: 67273911   WorldCat (עם VIAF): 67273911 
מודעה בגרמנית ובפולנית המפרסמת צו פומבי של קריגר מה-30 באוקטובר 1939, הקורא לכל השוטרים הפולנים להתייצב במקומות שירותם לפני המלחמה או שייענשו בחומרה
פסגת צ'פמן (אנטארקטיקה)

ערך זה עוסק בפסגה באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,230 מ' 
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  78°11′00″S 85°13′00″W﻿ / ﻿78.1833°S 85.2167°W﻿ / -78.1833; -85.2167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת צ'פמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת צ'פמן
 
פסגת צ'פמן (באנגלית: Chapman Peak) היא פסגה ברמת מאגלניק, במרכז רכס סנטינל בהרי אלזוורת', שבאנטארקטיקה.
גובהה של הפסגה 2,230 מטרים מעל פני הים.
הפסגה ממוקמת לגדתו המזרחית של קרחון אלן, ולגדתו המערבית של קרחון אראפיה.
הפסגה ממוקמת 8 קילומטרים צפונית-מזרחית להר ג'מפר.
היסטוריה > גילוי הרכס

הפסגה מופתה לראשונה על ידי הסקר הגאולוגי של ארצות הברית באמצעות תצלומי אוויר שבוצעו על ידי צי ארצות הברית בין השנים 1957–1959.
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראת על שמו של ג'ון ה. צ'פמן (John H. Chapman), מחיל האוויר של ארצות הברית, שהשתתף בהקמת תחנת הקוטב הדרומי במהלך השנה הביולוגית הגיאופיזית הבינלאומית בעונת המחקר (הקיץ האנטארקטי) 1956–1957.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9  מידע גאוגרפי והיסטורי
פרשת נירים

פרשת נירים היא כינוי לרצף אירועים חמורים, שהתרחש באוגוסט 1949 במשלט נירים, סמוך לגבול ישראל–מצרים, שבו הואשמו מספר חיילי צה"ל ומפקדם באונס ורצח של נערה בדואית, ומספר חיילים נוספים הואשמו ברשלנות ובאי מניעת ביצוע העבירה.
הפרשה נחתמה ב-1951 עם הרשעת הקצין והסמל המעורבים בה, אך היא הושתקה במשך שנים רבות.
הרקע

לאחר תום מלחמת העצמאות, משלט נירים היווה נקודה אסטרטגית לצה"ל באזור הגבול עם מצרים. באותה התקופה, בדואים שגורשו או ברחו במהלך המלחמה אל מעבר לגבול, ביקשו לחזור חזרה לישראל. היה חשש כי בקשה זו פירושה כניסה של מסתננים בדואים כדי לפגוע במטרות ישראליות, ולכן הונהג משטר קפדני בבחינת השבטים הבדואים, ואת השבטים העוינים גירש צה"ל אל מעבר לגבול.
ב-8 באוגוסט 1949 נשלחה מחלקתו של המ"מ משה לאייש את משלט נירים. מפקדו של המ"מ תדרך את חייליו בעל פה, כי על המחלקה לירות על מנת להרוג בכל ערבי הנמצא בשטח הגזרה, זאת לאחר שידיעות מודיעיניות התריעו מפני שני שבטים בדואים שנצפו באזור.
האירוע

ב-12 באוגוסט 1949 נתקלה קבוצה של חיילי צה"ל שסיירה סמוך למשלט נירים, בערבי שחצה את הגדר לכיוון ישראל. האיש נשא נשק, אך משזיהה את החיילים השליך את נשקו והחל בורח. החיילים ירו בו, הרגו אותו ונטלו את נשקו. בהמשך הסיור, נתקלו החיילים בשני גברים ובצעירה בדואית, שגילה שנוי במחלוקת עד היום, אך בפסק דינו של בית הדין הצבאי נקבע שככל הנראה הייתה בגיל 10–16. החיילים ירו באוויר והבריחו את שני הגברים. את הצעירה הם לקחו בשבי, למשלט, שם כלאו אותה בצריף והופקד עליה שומר.
מאוחר יותר באותו יום, כשנשאל מפקד המשלט מדוע אספו את הנערה לחזקתם, הסביר כי ביקשו לחקור אותה כדי שתנחה אותם לעבר מיקומו של השבט שלה. המג"ד (סא"ל יהודה דרכסלר) הנחה את מפקד המשלט לחקור את הנערה, ובסיום החקירה להחזירה למקום שבו נמצאה ולשחררה לחופשי. עד אז, על מפקד המשלט הוטלה האחריות לוודא כי לא יאונה לה כל רע.
כאשר יצא הקצין לסיור עם חמישה מחייליו, הוציא סמל היחידה את הנערה מהצריף שבו כלאו אותה, הפשיט אותה מבגדיה ושרף אותם, ואז רחץ אותה תחת צינור מים. הנערה הושפלה לעיני כול, משום שצינור הרחצה היה מעין מקלחת מאולתרת ללא קירות שימנעו מלראות אותה עירומה ולהגן על פרטיותה. משסיים את הרחצה, הלביש אותה הסמל בבגדים קצרים והחזירה לצריף.
בהמשך, הגיעו חיילים ששהו במשלט והפצירו בשומר לאפשר להם להיכנס לצריף. בתחילה סירב השומר, אך לבסוף נעתר, וזה אחר זה נכנסו שלושה חיילים לצריף, למשכי זמן של כחמש דקות, וכשיצאו נראו כשהם רוכסים את מכנסיהם. עם שובו של הקצין מהסיור התפזרו החיילים מהצריף. הצעירה הובאה בפני הקצין וסיפרה כי "שיחקו בה" (בית הדין הצבאי קבע שהקצין הבין כי היא נאנסה). למרות זאת, שעה קלה לאחר מכן, הנערה הושפלה שנית: בפקודת הקצין קצץ אחד החיילים את שיערה של הנערה, חפף את ראשה בנפט ורחץ אותה בשנית תחת הצינור על מנת להעלים ראיות.
באותו ערב, הציע הקצין בסעודת השישי הצעה להצבעה:
להפוך את הצעירה השבויה לשפחת המין של המשלט ("לדפוק את הערבייה").
להפוך אותה לעובדת המטבח של המשלט ולהפסיק להתעלל בה.
ההצעה הראשונה התקבלה ברוב קולות על ידי חיילי המשלט, והקצין ערך לוח זמנים לאינוס הצעירה: ימים מסוימים הוקצו לכל קבוצת חיילים. ככל הנראה, הצעירה נאנסה מספר לא ידוע של פעמים במהלך אותו הערב.
הרצח

למחרת, פקד הקצין על הסמל להוציא את הצעירה להורג. הוא יצא עם קבוצת חיילים למרחק של כחצי ק"מ מהמשלט. לנגד עיניה כרו בור בעומק של כ-30 ס"מ. הצעירה החלה לבכות ופתחה בריצה על מנת לברוח, אך הסמל כיוון את רובהו אליה וירה כדור אחד שפגע ברקתה והרג אותה במקום. לאחר מכן, ירה בה מספר כדורים נוספים כדי לבצע וידוא הריגה. הקבוצה קברה את הצעירה בבור שכרו עבורה ושבה למשלט. כשנשאל הקצין על ידי מפקדו אם השיב את השבויה למקום בו נמצאה, ענה המפקד ש"היה חבל על הבנזין". ב-15 באוגוסט 1949 שלח מפקד המשלט מברק המסכם את האירוע בזו הלשון:
15.8.49
משלט נירים
אל: מפקד הפלוגה
מאת: מפקד משלט נירים
הנדון: דו"ח על השבויה
בסיורי ב-12.8.49 נפגשתי בשטח פקודי בערבים, אחד מהם חמוש, את הערבי החמוש הרגתי במקום ולקחתי את נשקו, ואת הערבייה לקחתי בשבי. ובלילה הראשון החיילים התעללו בה ולמחרת מצאתי לנכון להעבירה מהעולם.
החקירה והטיפול המשפטי

המ"פ הגיע למחרת היום למשלט וביקש לראות את קברה של הצעירה. הוא אסף את כל הציוד שהיה ברשות הנערה וכל חפץ שהיה יכול להסביר את הנעשה, על מנת שישמשו כראיות בחקירת המקרה. מספר ימים לאחר מכן, מפקד המשלט נעצר על ידי מצ"ח.
בעת ההעמדה לדין, היה קושי בקביעת העובדות הנוגעות לאלימות המינית שהופעלה כלפי הנערה והיקף המעשים, זאת משום שמצב הגופה לא אפשר בדיקה שתספיק כדי לקבוע ממצאים חד-משמעיים. לכן, מרבית הראיות המרשיעות בנוגע לפשעים הנוגעים לאלימות המינית הגיעו בעקבות הודאות החיילים במשלט.
כתבי אישום הוגשו נגד הקצין והסמל באשמת רצח בכוונה תחילה, ונגד 18 חיילים נוספים במשלט באשמת רשלנות במניעת פשע, אונס ומעשים מגונים. כל הנאשמים ערערו על הפסיקה, ובערכאות הערעור נקבע כך:
הקצין והסמל נמצאו אשמים ברצח הנערה הערבייה. בתאריך 25 במאי 1951, נדחה ערעורם, ונקבע כי קצין המשלט יישלח ל-15 שנות מאסר, והסמל ל-5 שנות מאסר.
בית הדין הצבאי זיכה אחד מ-18 החיילים לאחר שהתביעה כשלה בהוכחת מעורבותו החד-משמעית במקרה. 17 האחרים נשפטו לעונשי מאסר שבין 12 חודשים (עונש מקל על רשלנות במניעת עבירה לאותם חיילים שמלכתחילה הצביעו נגד הפיכת הנערה לשפחת המין של המשלט) ל-30 חודשים (לחייל היחיד שהודה במעשה אונס).
בפסיקה נקבע כי מוטלת על חיילים חובה מוגברת במניעת עבירה מאשר על אזרחים. החיילים מצופים לסטנדרט מוסרי גבוה יותר ויש להחילו לא רק כציפייה, אלא כחוק. החיילים לא נקטו באף פעולה אקטיבית על מנת למנוע את הפשע, ובחרו להעלים עין ולאפשר לו להתרחש. בזאת מצהיר בית הדין על סטנדרט ההתנהגות המצופה מחיילי צה"ל גם בזמני לחימה.
בתרבות

הבית האחרון בשיר "תנשב הרוח" מהאלבום שכול וכישלון של הבילויים שיצא בשנת 2007, מתבסס על הפרשה ומספר על חבורת חיילים שאונסים ורוצחים נערה, "לצורכי ביטחון".
בשנת 2017 יצא לאור הספר Minor Detail, ספרה של עדניה שבלי, סופרת פלסטינית אזרחית ישראל. הספר, שנכתב בערבית ותורגם לאנגלית, מבוסס על תיאור הפרשה. בשנת 2021 הוצג הספר כמועמד ברשימה הארוכה של פרס בוקר הבין-לאומי.
הערות שוליים

↑  מפת האזור, בהוצאת מחלקת המדידות, 1949 (הדפסת 1952) עם סימון  'משלט נירים', באתר הספרייה הלאומית, אוסף המפות ע"ש ערן לאור
↑  ספר החוזר אל פרשת אונס ורצח של בדואית על ידי חיילי צה"ל מועמד לפרס בוקר, באתר ynet, 31 במרץ 2021
פיליפה דה סילבה

פיליפה דוארטה דה סילבה (בפורטוגזית: Filipe Duarte da Silva; נולד ב-12 בספטמבר 1993), המוכר יותר בשם פיליפה סילבה (בפורטוגזית: Filipe Silva) הוא כדורגלן חופים ברזילאי המשחק בעמדת החלוץ בנבחרת ברזיל בכדורגל חופים.
סטטיסטיקות

| תחרות | שנה | הופעות | שערים |
| --- | --- | --- | --- |
| גביע העולם בכדורגל חופים | איי בהאמה 2017 | 6 | 1 |
| גביע העולם בכדורגל חופים | פרגוואי 2019 | 4 | 4 |
| גביע העולם בכדורגל חופים | רוסיה 2021 | 4 | 1 |
| סך הכל | סך הכל | 14 | 6 |
| תחרות | שנה | הופעות | שערים |
| --- | --- | --- | --- |
| הגביע הביניבשתי | איחוד האמירויות הערביות 2017 | 5 | 2 |
| הגביע הביניבשתי | איחוד האמירויות הערביות 2018 | 5 | 4 |
| סך הכל | סך הכל | 10 | 6 |
| תחרות | שנה | קבוצה | הופעות | שערים |
| --- | --- | --- | --- | --- |
גביע אירופה לאלופות: 
| גביע אירופה לאלופות | פורטוגל 2018 | פורטוגל בראגה | 7 | 7 |
| גביע אירופה לאלופות | פורטוגל 2019 | פורטוגל בראגה | 8 | 8 |
| גביע אירופה לאלופות | פורטוגל 2020 | פורטוגל בראגה | 7 | 14 |
| גביע אירופה לאלופות | פורטוגל 2021 | פורטוגל בראגה | 8 | 10 |
| גביע אירופה לאלופות | פורטוגל 2022 | פורטוגל בראגה | 6 | 12 |
| סך הכל | סך הכל | סך הכל | 36 | 51 |
תארים > לאומיים

גביע העולם בכדורגל חופים (1): 2017
משחקי החוף העולמיים (1): 2019
הגביע הביניבשתי (2): 2017, 2018
מוקדמות גביע העולם בכדורגל חופים (דרום אמריקה) (2): 2017, 2019
קופה אמריקה (1): 2018
מונדיאליטו (2): 2016, 2017
אליפות דרום אמריקה בכדורגל חופים (1): 2018
תארים > קבוצתיים

גביע אירופה לאלופות (1): 2019
מונדיאליטו למועדונים (2): 2019, 2020
אליפות ישראל (1): 2019
אליפות פורטוגל (2): 2020, 2022
הגביע הפורטוגלי (1): 2021
הסופר קאפ הפורטוגלי (1): 2022
הערות שוליים

↑  לא ידעתי כמה רחוק עולם כדורגל החופים ייקח אותי
פיליפה זוכה לשמירה של אלון לוי ממכבי נתניה בגמר הליגה הישראלית, 2019
פסגת צ'פלין

| --- | --- |

הפסגה נמצאת במרכז החלק התחתון של הרביע השלישי משמאל, בשורה השנייה מלמטה של המפה
 מידע כללי
 גובה:  1,978 מ' 
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  78°42′03″S 85°27′31″W﻿ / ﻿78.7008°S 85.4586°W﻿ / -78.7008; -85.4586
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת צ'פלין(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת צ'פלין
 
פסגת צ'פלין או פסגת צ'אפלין (באנגלית: Chaplin Peak) היא הר ברכס סנטינל, בהרי אלזוורת' שבאנטארקטיקה.
הפסגה מצויה ממערבית לקרחון בנדר, 8 קילומטרים דרומית מערבית להר קראדוק, ו-2 קילומטרים צפונית לשלוחת גילברט.
הפסגה מתנשאת מעל קרחון נימיץ שממערב לה.
גובהה של הפסגה 1,978 מטרים מעל פני הים.
היסטוריה > גילוי הפסגה

הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית בשנת 1988.
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים בשנת 2006.
הפסגה נקראת על שם סטיבן נוויל צ'פלין (Stephen Neville Chaplin), גאולוג וחבר של קרן אומגה לחקר אנטארקטיקה GPS שערכה סקרי GPS של פסגות באזור בין השנים 2005-2006, ובהן הר זה.
הערות שוליים

1 2 3 4 5 6 7  מידע גאוגרפי והיסטורי
↑  מידע גאוגרפי